આ કેસની વિગત એવી છેકે, જયદેવભાઇ જોષીએ એડવોકેટ દિપલ રવૈયા મારફતે હાઇકોર્ટ સમક્ષ કરેલી કન્ટેમ્પ્ટ પિટિશન અનુસાર રાજ્ય સરકાર દ્વારા નિશ્ચિત રકમ ભરતા શિક્ષકોને પ્લોટ આપવાની યોજના 1982માં બનાવી હતી. તે હેઠળ 18 શિક્ષકોએ ગોંડલમાં પ્લોટ ફાળવવા માટે જરૂરી રકમ ભરી દીધી હતી. જોકે સરકાર દ્વારા ફાળવવામાં આવેલી જગ્યા પર ગેરકાયદેસર રીતે અન્ય વ્યક્તિઓએ કબજો જમાવ્યો હોવાથી શિક્ષકોએ તેમને જગ્યા ફાળવવા માટે માગ કરી હતી. જે બાબતે કોર્ટમાં કેસ પણ થયો હતો.